Праблема ў тым, што райспажыўтаварыства далёка не заўсёды выконвае абавязацельствы разлікаў з мясцовымі прадпрыемствамі. Даўгі зашкальваюць, у сітуацыі “панібрацтва” адпускаць прадукцыю жадання няма. А вось з чужымі вытворцамі выключна дзелавыя адносіны, таму так часта на прылаўках з’яўляюцца каўбаса і хлеб іншых гандлёвых марак. Адсюль строгае папярэджанне кіраўнікам: на тэрыторыі раёна павінны купляць менавіта сваю, належнай якасці прадукцыю. Што да гандлёвых устаноў, іх далейшы лёс вырашыць маніторынг, які пачнецца ў раёне з 1 лістапада.